CELEX: 62013TN0550
Language: hu
Date: 2013-10-15 00:00:00
Title: T-550/13. sz. ügy: 2013. október 15-én benyújtott kereset — Görög Köztársaság kontra Bizottság

21.12.2013   
            
            
               HU
            
            
               Az Európai Unió Hivatalos Lapja
            
            
               C 377/17
            
         2013. október 15-én benyújtott kereset — Görög Köztársaság kontra Bizottság
   (T-550/13. sz. ügy)
   2013/C 377/40
   Az eljárás nyelve: görög
   
      Felek
   
   
      Felperes: a Görög Köztársaság (képviselők: I. Chalkias, X. Basakou és A. Vasilopoulou)
   
      Alperes: az Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2013. augusztus 13-i C(2013) 5225 végleges végrehajtási bizottság határozatnak (HL 2013. augusztus 15. L 219., 49. o.), a Görög Köztársaságra vonatkozó részét;
            
         
               —
            
            
               kötelezze a Bizottságot a költségek viselésére.
            
         
      Jogalapok és fontosabb érvek
   
   Keresete/keresetük alátámasztása érdekében a felperes a következő jogalapokra hivatkozik:
   
                
            
            
               A Görög Köztársaság az őszibarack- és körtefeldolgozás támogatási rendszerében alkalmazott korrekciójára vonatkozó első megsemmisítési jogalapjában arra hivatkozik, hogy a Bizottság azon döntése, hogy négy év tétlenséget követően a 2006. és 2007. pénzügyi évre vonatkozóan a 2013. évi korrekciót alkalmazza az ellenőrzési rendszer már 2008-ban megállapított hiányosságai vonatkozásában, sérti a jogbiztonság, az ésszerű időn belüli határozathozatal, valamint a Bizottság megfelelő időben való eljárásának általános elvét, mivel az eljárás indokolatlanul túlzott időtartama a Görög Köztársaságot pénzügyi szempontból teljesen váratlanul éri, és hátrányos rá nézve annak jelenlegi költségvetési helyzetére figyelemmel.
            
         
                
            
            
               A Görög Köztársaság az őszibarack- és körtefeldolgozás támogatási rendszerében alkalmazott korrekciójára vonatkozó második megsemmisítési jogalapjában arra hivatkozik, hogy a Bizottság azzal, hogy arra a végkövetkeztetésre jutott, hogy a két kulcsfontosságú ellenőrzés nem történt meg, illetve azáltal, hogy 10 % átalánykorrekciót javasolt, tévesen értékelte a tényeket és nem megfelelően indokolta határozatát, továbbá a fent hivatkozott korrekció mértéke semmiképpen sem haladhatja meg a kulcsfontosságú ellenőrzések során megállapított hiányosságok esetén alkalmazandó 5 %-ot.
            
         
                
            
            
               A Görög Köztársaság harmadik jogalapjában arra hivatkozik, hogy a „Programme d'Options Spécifiques à l'Éloignement et l'Insularité (POSEI) — kisebb égei-tengeri szigetek” terén alkalmazott korrekció kapcsán a Bizottság nem nyújt az alkalmazott korrekció igazolására alkalmas külön indokolást.